Saton asalé sing tembung satu, ya iku aran jinis panganan. Diarani saton, amarga rupa paésan/rerenggan umah iki pada kaya rupa panganan satu kang dhapuré bujur sangkar karo paésan godong-godongan atawa kembang-kembangan ning jeroé. Paésan umah Jawa iki rupaé iku pahatan lan garis kotak-kotak. Toli ning saban kotaké isi paésan godong atawa kembang lan rupaé pada kabéh. Ana kang rangkep, ana kang siji. Garis kotak-kotaké nyudut, dadi rupa kotaké miring. Ning umah tradhisional, prigelé beli dipai warna, polos kaya warna kayué kang dipahat/ukir. Nanging baka ana warnaé kaya ana ning kraton, paésan saton iki warna dasaré ijo tuwa atawa abang tuwa. Lan warna satoné dipai warna kuning emas.